Перад пачаткам спектакля адбылася віктарына па творчасці народнай артысткі, па заканчэнні якой фальклорны калектыў “Мілавіца” праспяваў песню “Даліна шырокая”. Напрыканцы спектакля ўдзельнікі калектыву былі запрошаны на сцэну тэатра для віншавання народнай артысткі. У падарунак Таццяна Рыгораўна атрымала песню Заходняга Палесся “Ой, ты, лозушка” разам з гаючай крышчэнскай вадой, як сімвалам дня, у які нарадзілася народная артыстка.